CELEX: 32019R1139
Language: sk
Date: 2019-07-03 00:00:00
Title: Vykonávacie nariadenie Komisie (EÚ) 2019/1139 z 3. júla 2019, ktorým sa mení nariadenie (ES) č. 2074/2005, pokiaľ ide o úradné kontroly potravín živočíšneho pôvodu súvisiace s požiadavkami týkajúcimi sa informácií o potravinovom reťazci a produktmi rybolovu a s odkazom na uznané testovacie metódy detekcie morských biotoxínov a metódy testovania surového a tepelne ošetreného kravského mlieka (Text s významom pre EHP)

4.7.2019   
               
               
                  SK
               
               
                  Úradný vestník Európskej únie
               
               
                  L 180/12
               
            
         VYKONÁVACIE NARIADENIE KOMISIE (EÚ) 2019/1139
         z 3. júla 2019,
         ktorým sa mení nariadenie (ES) č. 2074/2005, pokiaľ ide o úradné kontroly potravín živočíšneho pôvodu súvisiace s požiadavkami týkajúcimi sa informácií o potravinovom reťazci a produktmi rybolovu a s odkazom na uznané testovacie metódy detekcie morských biotoxínov a metódy testovania surového a tepelne ošetreného kravského mlieka
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2017/625 z 15. marca 2017 o úradných kontrolách a iných úradných činnostiach vykonávaných na zabezpečenie uplatňovania potravinového a krmivového práva a pravidiel pre zdravie zvierat a dobré životné podmienky zvierat, pre zdravie rastlín a pre prípravky na ochranu rastlín, o zmene nariadení Európskeho parlamentu a Rady (ES) č. 999/2001, (ES) č. 396/2005, (ES) č. 1069/2009, (ES) č. 1107/2009, (EÚ) č. 1151/2012, (EÚ) č. 652/2014, (EÚ) 2016/429 a (EÚ) 2016/2031, nariadení Rady (ES) č. 1/2005 a (ES) č. 1099/2009 a smerníc Rady 98/58/ES, 1999/74/ES, 2007/43/ES, 2008/119/ES a 2008/120/ES a o zrušení nariadení Európskeho parlamentu a Rady (ES) č. 854/2004 a (ES) č. 882/2004, smerníc Rady 89/608/EHS, 89/662/EHS, 90/425/EHS, 91/496/EHS, 96/23/ES, 96/93/ES a 97/78/ES a rozhodnutia Rady 92/438/EHS (1) (nariadenie o úradných kontrolách), a najmä na jeho článok 18 ods. 8,
         po konzultácii so Stálym výborom pre rastliny, zvieratá, potraviny a krmivá,
         keďže:
         
                     (1)
                  
                  
                     Nariadením (EÚ) 2017/625 sa ustanovujú pravidlá úradných kontrol a iných úradných činností vykonávaných príslušnými orgánmi členských štátov s cieľom overiť dodržiavanie právnych predpisov Únie, a to aj v oblasti bezpečnosti potravín na všetkých stupňoch výroby, spracovania a distribúcie. V nariadení sa predovšetkým ustanovujú úradné kontroly týkajúce sa produktov živočíšneho pôvodu určených na ľudskú spotrebu.
                  
               
                     (2)
                  
                  
                     Nariadením Komisie (ES) č. 2074/2005 (2) sa ustanovujú vykonávacie opatrenia pre určité produkty uvedené okrem iného v nariadení Európskeho parlamentu a Rady (ES) č. 853/2004 (3). Patria sem aj živé lastúrniky, surové a tepelne ošetrené kravské mlieko.
                  
               
                     (3)
                  
                  
                     Vykonávacím nariadením Komisie (EÚ) 2019/627 (4) sa mení nariadenie Komisie (ES) č. 2074/2005, pokiaľ ide o úradné kontroly. V danom nariadení sa uvádza, že v prípade požiadaviek týkajúcich sa informácií o potravinovom reťazci sa vypúšťa oddiel II a dodatok prílohy I k nariadeniu (ES) č. 2074/2005 a v prípade požiadaviek týkajúcich sa produktov rybolovu sa vypúšťa oddiel II prílohy II k nariadeniu Komisie (ES) č. 2074/2005.
                  
               
                     (4)
                  
                  
                     V nariadení (ES) č. 853/2004 sa od prevádzkovateľa bitúnku vyžaduje, aby v prípade všetkých zvierat iných ako voľne žijúca zver, ktoré sú odoslané alebo určené na odoslanie na bitúnok, požadoval, prijímal a overoval informácie o potravinovom reťazci a konal na základe týchto informácií. Navyše by sa mal ubezpečiť, či informácie o potravinovom reťazci obsahujú všetky podrobnosti požadované podľa nariadenia (ES) č. 853/2004.
                  
               
                     (5)
                  
                  
                     Nariadením (ES) č. 853/2004 sa ustanovujú požiadavky na kontroly prítomnosti parazitov počas manipulácie s produktmi rybolovu na pobreží, ako aj na palube rybárskych lodí. Je na prevádzkovateľoch potravinárskych podnikov vykonávať vlastné kontroly vo všetkých štádiách výroby produktov rybolovu v súlade s predpismi v bode D kapitoly V oddielu VIII prílohy III k nariadeniu (ES) č. 853/2004 s cieľom zabrániť, aby ryby, ktoré sú zjavne napadnuté parazitmi, neboli uvoľnené na ľudskú spotrebu. Prijatie podrobných predpisov týkajúcich sa vizuálnych kontrol si vyžaduje vymedzenie pojmov „viditeľné parazity“ a „vizuálna kontrola“ a určiť druh a frekvenciu pozorovaní.
                  
               
                     (6)
                  
                  
                     Vo vykonávacom nariadení (EÚ) 2019/627 sú ustanovené pravidlá jednotných praktických opatrení na vykonávanie úradných kontrol potravín živočíšneho pôvodu. V prílohe V k danému nariadeniu sú ustanovené uznané testovacie metódy detekcie morských biotoxínov v prípade živých lastúrnikov, ktoré majú príslušné orgány používať na účely úradných kontrol. Okrem toho sa v jeho prílohe III ustanovujú metódy testovania surového a tepelne ošetreného kravského mlieka, ktoré majú príslušné orgány používať na účely úradných kontrol. V nariadení (ES) č. 853/2004 sa od prevádzkovateľov potravinárskych podnikov vyžaduje, aby vykonávali svoje vlastné kontroly vo všetkých štádiách výroby s cieľom zaručiť, aby živé lastúrniky, surové a tepelne ošetrené kravské mlieko spĺňali hygienické požiadavky týkajúce sa potravín živočíšneho pôvodu stanovené v danom nariadení. S cieľom zaručiť vysokú úroveň ochrany spotrebiteľa, pokiaľ ide o bezpečnosť potravín, by sa preto do nariadenia (ES) č. 2074/2005 mala doplniť povinnosť pre prevádzkovateľov potravinárskych podnikov používať rovnaké uznané testovacie metódy detekcie morských biotoxínov a metódy testovania surového a tepelne ošetreného kravského mlieka, ako sú metódy, ktoré majú používať príslušné orgány v súlade s vykonávacím nariadením (EÚ) 2019/627.
                  
               
                     (7)
                  
                  
                     Nariadenie (ES) č. 2074/2005 by sa preto malo zodpovedajúcim spôsobom zmeniť.
                  
               
                     (8)
                  
                  
                     Keďže nariadenie (EÚ) 2017/625 sa uplatňuje s účinnosťou od 14. decembra 2019, toto nariadenie by sa malo začať uplatňovať od toho istého dátumu.
                  
               
                     (9)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Nariadenie (ES) č. 2074/2005 sa mení takto:
            
                        1.
                     
                     
                        Článok 1 sa nahrádza takto:
                        
                           „Článok 1
                           Požiadavky týkajúce sa informácií o potravinovom reťazci na účely nariadenia (ES) č. 853/2004
                           Požiadavky týkajúce sa informácií o potravinovom reťazci uvedené v oddiele III prílohy II k nariadeniu (ES) č. 853/2004 sú stanovené v prílohe I k tomuto nariadeniu.“
                        
                     
                  
                        2.
                     
                     
                        Článok 2 sa nahrádza takto:
                        
                           „Článok 2
                           Požiadavky týkajúce sa produktov rybolovu na účely nariadenia (ES) č. 853/2004
                           Požiadavky týkajúce sa produktov rybolovu uvedené v článku 11 ods. 9 nariadenia (ES) č. 853/2004 sú stanovené v prílohe II k tomuto nariadeniu.“
                        
                     
                  
                        3.
                     
                     
                        Článok 3 sa nahrádza takto:
                        
                           „Článok 3
                           Uznané testovacie metódy detekcie morských biotoxínov na účely nariadenia (ES) č. 853/2004
                           Uznané testovacie metódy detekcie morských biotoxínov v zmysle článku 11 ods. 4 nariadenia (ES) č. 853/2004 sú stanovené v prílohe V k vykonávaciemu nariadeniu (EÚ) 2019/627.“
                        
                     
                  
                        4.
                     
                     
                        Článok 6a sa nahrádza takto:
                        
                           „Článok 6a
                           Metódy testovania surového mlieka a tepelne ošetreného mlieka
                           Analytické metódy stanovené v prílohe III k vykonávaciemu nariadeniu (EÚ) 2019/627 používajú prevádzkovatelia potravinárskych podnikov na overenie súladu s limitmi uvedenými v oddiele IX kapitoly I časti III prílohy III k nariadeniu (ES) č. 853/2004 a na zabezpečenie náležitého využívania procesu pasterizácie mliečnych výrobkov, ako sa uvádza v oddiele IX kapitoly II časti II prílohy III k danému nariadeniu.“
                        
                     
                  
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            Uplatňuje sa od 14. decembra 2019.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 3. júla 2019
            
               
                  Za Komisiu
               
               
                  predseda
               
               Jean-Claude JUNCKER
            
         
         
            (1)  Ú. v. EÚ L 95, 7.4.2017, s. 1.
         
            (2)  Nariadenie Komisie (ES) č. 2074/2005 z 5. decembra 2005, ktorým sa ustanovujú vykonávacie opatrenia pre určité produkty podľa nariadenia Európskeho parlamentu a Rady (ES) č. 853/2004 a na organizáciu úradných kontrol podľa nariadení Európskeho parlamentu a Rady (ES) č. 854/2004 a (ES) č. 882/2004, ktorým sa stanovuje výnimka z nariadenia Európskeho parlamentu a Rady (ES) č. 852/2004 a ktorým sa menia a dopĺňajú nariadenia Európskeho parlamentu a Rady (ES) č. 853/2004 a (ES) č. 854/2004 (Ú. v. EÚ L 338, 22.12.2005, s. 27).
         
            (3)  Nariadenie Európskeho parlamentu a Rady (ES) č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu (Ú. v. EÚ L 139, 30.4.2004, s. 55).
         
            (4)  Vykonávacie nariadenie Komisie (EÚ) 2019/627 z 15. marca 2019, ktorým sa stanovujú jednotné praktické opatrenia na vykonávanie úradných kontrol produktov živočíšneho pôvodu určených na ľudskú spotrebu v súlade s nariadením Európskeho parlamentu a Rady (EÚ) 2017/625 a ktorým sa mení nariadenie Komisie (ES) č. 2074/2005, pokiaľ ide o úradné kontroly (Ú. v. EÚ L 131, 17.5.2019, s. 51).